**Sigurd Sparr** (født 27. august 1907 i Egersund, død 4. august 1990 i Oslo) var en norsk generalmajor.

Han tok artium i 1926 og ble uteksaminert fra Krigsskolen i 1930. Han gikk Otto Treiders Handelsskoles revisorkurs og flere militære utdannelser, og arbeidet i fire år som distriktssjef i et livsforsikringsselskap i Bergen. I 1938 kom han inn i fast militærtjeneste, og var kaserneoffiser ved Befalsskolen for ingeniørvåpenet frem til angrepet på Norge i 1940.

Under krigen deltok han i kampene ved Stryken, Hov i Land, Biri og Vestre Gausdal. Etter at de norske styrkene kapitulerte, arbeidet Sparr som fullmektig ved Oslo Telefonanlegg og som avdelingssjef ved Grorud Kjemiske, frem til han ble sendt i krigsfangenskap i Tyskland i 1943. Han ble befridd av sovjeterne i 1945, og lærte seg russisk innen han kom hjem til Norge.

I 1946 ble han utnevnt til major og sjef for Hærens sambandsskoler, i 1950 til oberstløytnant og sjef for Trøndelag sambandsbataljon, og i 1954 til oberst og sjef for Kombinert regiment nr. 13 på Steinkjersannan. Ved siden av sitt militære virke var han også formann i Nord-Trøndelag Høyre 1959–1960. Etter en kort periode som sjef for Sambandsregimentet ble han utnevnt til generalmajor og sjef for Distriktskommando Nord-Norge i 1961. Han var *Land Deputy* ved NATOs nordkommando, nestkommanderende i Hæren, landkommandør og kommandør for Landstridskreftene i Sør-Norge 1964–1972.

Han var sønn av jernbaneformann Sigvart Simensen og Anna Tollefsen. Han giftet seg i 1934 med Ragnhild Figenschou, datter av overlege Karl Johan Ruth Figenschou og Ragnhild Øiseth.

Utmerkelser
-----------

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Utmerkelser

|  |  |
| --- | --- |
| Krigsmedaljen | Deltagermedaljen |

|  |  |  |
| --- | --- | --- |
| Haakon VIIs 70-årsmedalje | 1939–1945 Star | Defence Medal |

|  |  |  |
| --- | --- | --- |
| FN-medaljen (UNTSO) | Finlands hvite roses orden | Sverdordenen |

|  |  |  |
| --- | --- | --- |
| Hemvärnets kungliga förtjänstmedalj | Det militære skarpskytter-merke med en stjerne | KNBLO-medaljen |

 |

Sigurd Sparr var tildelt flere dekorasjoner, mange av de for sin innsats under andre verdenskrig.

* Krigsmedaljen
* Deltagermedaljen med rosett
* Haakon VIIs 70-årsmedalje
* Britiske 1939–1945 Star
* Britiske Defence Medal
* FN-medaljen (UNTSO)
* Finlands hvite roses orden
* Svenske Sverdordenen
* Svenske Hemvärnets kungliga förtjänstmedalj
* Det militære skarpskyttermerke i gull med stjerne
* Nederlandkse KNBLO-medaljen

Referanser
----------

1. 1 2 3  «Sigurd Sparr». *Aftenposten* (nekrolog): 11. 18. august 1990.
2. 1 2 3  Steenstrup, Bjørn (red.) (1968). *Hvem er hvem?*. Oslo: Aschehoug. s. 518.

| * v
* d
* r
Nord-Trøndelag Høyres ledere |
| --- |
| 
* Andreas Kongelbæk (1930–34)
* Lorentz Stavrum (1934–38)
* Jens Eian (1938–39)
* Finn Christiansen (1939–45)
* Gunnar Gregusson (1945–49)
* Leif Lykke (1949–51)
* Odd Wist (1951–52)
* Haagen G. Einang (1952–54)
* Carl O. Collett (1954–57)
* Asbjørn Olsen (1957–59)
* Sigurd Sparr (1959–60)
* Arne Pedersen (1960–62)
* Helge Leiv Svarva (1962–66)
* Odd Myrstad (1966–70)
* Torstein Tenmann (1970–76)
* Oluf Moe (1976–81)
* Ola Guldseth (1981–85)
* Snorre Gundersen (1985–2000)
* Åshild Vang (2000–04)
* Joar Grøtting (2004–08)
* Lars Myraune (2008–12)
* Elin Agdestein (2012–16)
* Anders Kiær (2016–17)

 |

|  |  |
| --- | --- |
| Oppslagsverk/autoritetsdata | Historisk befolkningsregister **·** Fangeregisteret

 |